stanford-oval/wikipedia huggingface dataset:
Toliaranapinanleipäpuu

| Toliaranapinanleipäpuu |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Kunta::  Kasvit Plantae
Yläkaari::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Kladi::  Aitokaksisirkkaiset Eudicots
Lahko::  Malvales
Heimo::  Malvakasvit Malvaceae
Alaheimo::  Bombacoideae
Suku::  Apinanleipäpuut Adansonia
Laji::  grandidieri
Kaksiosainen nimi
 Adansonia grandidieri  Baill. 
Katso myös
   Toliaranapinanleipäpuu Wikispeciesissä   Toliaranapinanleipäpuu Commonsissa 
Infobox OKNimi-testi OKIUCN-testi OK: 
Toliaranapinanleipäpuu (Adansonia grandidieri) on apinanleipäpuihin kuuluva erittäin uhanalainen (EN) puulaji. Se esiintyy luonnonvaraisena Madagaskarilla, missä lajia on jäljellä noin miljoona yksilöä. Se kasvaa kuivissa lehtimetsissä.
Swingtown

| Swingtown |
| --- | --- |
Tyyli:  draama
Kestoaika:  60 min
Luoja(t):  Mike Kelley
Pääosissa:  Molly Parker Jack Davenport Grant Show Lana Parrilla Josh Hopkins Miriam Shor Shanna Collins
Alkuperämaa:   Yhdysvallat
Alkuperäiskieli:  englanti
Verkko:   CBS  Nelonen
Esitetty:  5. kesäkuuta 2008 – 5. syyskuuta 2008
Tuotantokausia:  1
Jaksoja:  13
Tuotanto
Tuottaja(t):  Mike Kelley
Vastaava(t) tuottaja(t):  Carol Barbee
Ohjaaja(t):  Alan Poul Jamie Babbit
Käsikirjoittaja(t):  Mike Kelley
Aiheesta muualla
IMDb 
Swingtown on yhdysvaltalainen draamasarja, jota tuotantoyhtiö CBS esitti kesällä 2008 yhden tuotantokauden, 13 jakson verran. Käsikirjoittaja Mike Kelleyn luoma Swingtown kertoo 1970-luvun elämästä kolmen erilaisen pariskunnan näkökulmasta. Sarjan keskeisiä teemoja ovat aikakaudelle tunnusomaisia asioita, kuten sosiaalisen elämän muutokset ja seksuaalisen vallankumouksen vaikutukset yhdysvaltalaiseen lähiöelämään. Swingtownin yksittäiset jaksot käsittelevät eri aiheita, kuten parinvaihtoa, avointa avioliittoa, ryhmäseksiä, uskollisuutta, uskottomuutta, ydinperheen kriisejä ja tasa-arvoa. Sarjassa viitataan myös todellisiin poliittisiin ja taloudellisiin tapahtumiin, kuten vuoden 1976 presidentinvaaleihin ja 1970-luvun öljykriiseihin.
Sarjan taustat

Swingtown sijoittuu vuoden 1976 kesään. Millerin perhe muuttaa ylemmän keskiluokan kansoittamaan lähiöön Chicagon North Shoreen. Bruce Miller (Jack Davenport) on nousujohteisella urapolulla oleva pörssimeklari ja naimisissa Susanin (Molly Parker) kanssa. Kotiäiti Susan Miller on Brucen lukioaikainen heila. He menivät naimisiin ja Susan tuli raskaaksi molempien ollessa vielä high schoolissa. Pariskunnalla on teini-ikäinen tytär Laurie (Shanna Collins) ja nuorempi poika Bruce Junior, lempinimeltään B.J. (Aaron Howles).
Tom ja Trina Decker (Grant Show ja Lana Parrilla) ovat Millereiden uudet naapurit. Tom, ammatiltaan lentäjä, tapasi Trinan työssään − Trina oli aiemmin lentoemäntä. Deckerit ystävystyvät nopeasti Millereiden kanssa ja pian Millereille selviää, että heidän uudet naapurinsa elävät avoimessa avioliitossa.
Millereiden muutto koettelee pariskunnan suhteita entisiin naapureihinsa, erityisesti Roger ja Janet Thompsoniin (Josh Hopkins ja Miriam Shor). Konservatiiviset Thompsonit yrittävät säilyttää hyvät välinsä Millereihin, mutta Deckereiden avioliiton järjestely pöyristyttää heitä. Roger ja Janet Thompsonilla on poika Rick (Nick Benson).
Vaikka Swingtown keskittyykin kertomaan erityisesti kolmen aikuisen pariskunnan elämästä, sarjassa seurataan sekä Millereiden että Thompsonien lasten tarinaa. Erityisesti Millerien teini-ikäisen tyttären Laurien elämä muuttuu kesäkoulun aikana, kun hän ihastuu opettajaansa (Michael Rady). Muutto koettelee myös B.J.:n ja Rickin ystävyyttä, varsinkin kun B.J. tutustuu uuteen naapuriinsa, samanikäiseen tyttöön nimeltä Samantha Saxton (Brittany Robertson).
Näyttelijät ja hahmot > Päähenkilöt

| 0 | 1 | 2 |
| --- | --- | --- |
|  Jack Davenport  | … |  Bruce Miller, Sr.   |
|  Molly Parker  | … |  Susan Miller   |
|  Lana Parrilla  | … |  Trina Decker   |
|  Grant Show  | … |  Tom Decker   |
|  Miriam Shor  | … |  Janet Thompson   |
|  Josh Hopkins  | … |  Roger Thompson   |
|  Shanna Collins  | … |  Laurie Miller   |
|  Aaron Christian Howles  | … |  Bruce "B.J." Miller, Jr.   |
|  Michael Rady  | … |  Doug Stephens   |
|  Brittany Robertson  | … |  Samantha Saxton   |
Näyttelijät ja hahmot > Muut henkilöt

| 0 | 1 | 2 |
| --- | --- | --- |
|  Nick Benson  | … |  Rick Thompson (9 jaksoa)   |
|  Kate Norby  | … |  Gail Saxton (6 jaksoa)   |
|  Rachelle Lefevre  | … |  Melinda, Brucen kollega (5 jaksoa)   |
|  Rick Peters  | … |  Tony Mareno (5 jaksoa)   |
|  Kyle Searles  | … |  Logan Rhode (4 jaksoa)   |
|  Erin Daniels  | … |  Sylvia Davis (4 jaksoa)   |
|  Mark Valley  | … |  Brad Davis (3 jaksoa)   |
Jaksot

Sarjan jaksot sisältävät aikakauden musiikkia, jota on kuultavissa CBS:n omistamassa Last.fm-palvelussa.
Esitysajat Yhdysvalloissa ja muualla maailmassa

Swingtownin ensimmäinen jakso esitettiin Yhdysvalloissa 5. kesäkuuta 2008. Swingtownia esittivät myös Global Kanadassa, ITV3 Isossa-Britanniassa, TV3 Ireland Irlannissa, Network Ten Australiassa, Rai 4 Italiassa Italy, Warner Channel Etelä-Amerikassa, ja Universal Channel Puolassa ja Romaniassa. Sarja päätyi Suomessa Nelosen kevään ja kesän 2010 ohjelmistoon.
CBS esitti seitsemän ensimmäistä jaksoa torstaisin, mutta jatkuvasti laskevien katsojalukujen takia sarja siirtyi esitettäväksi perjantai-iltaan. Ensimmäisen tuotantokauden viimeinen jakso esitettiin 5. syyskuuta 2008.
Sarja oli pitkään lopetusuhan alla, mutta CBS ilmoitti vasta 14. tammikuuta 2009, että ensimmäinen tuotantokausi jää sarjan ainoaksi.
Katsojaluvut

Swingtownin seitsemän ensimmäistä jaksoa saivat verrattain heikot katsojaluvut – torstai-illassa jaksot keräsivät noin 6,7 miljoonaa katsojaa ja kohderyhmässään 18-49-vuotiaat aikuiset sen katsojalukuindeksi oli 2,3. CBS päätti siirtää esitysajankohdan torstaista perjantaihin, mutta katsojaluvut heikkenivät entisestään: seuraavia neljää jaksoa seurasi keskimäärin vain 3,9 miljoonaa katsojaa heikolla 1,3:n katsojalukuindeksillä.
DVD-julkaisu

Ensimmäisen tuotantokauden jaksot julkaistiin Yhdysvalloissa DVD:nä 9. joulukuuta 2008.
Aiheesta muualla

Swingtown Internet Movie Databasessa (englanniksi)
Swingtown Last.fm:ssä (englanniksi)
Variety
John Francis Dearden

John Francis Dearden (15. lokakuuta 1907 – 1. elokuuta 1988) oli yhdysvaltalainen kirkonmies. Hänet vihittiin katoliseksi papiksi 8. joulukuuta 1932 ja piispaksi 18. toukokuuta 1948.
Dearden oli Pittsburghin piispa vuosina 1950–1958 ja sitten Detroitin arkkipiispa vuosina 1958–1980. Hän oli kardinaali vuodesta 1969 ja osallistui siten vuoden 1978 kahteen konklaaviin.
Aiheesta muualla

Catholic-hierarchy.org: John Francis Cardinal Dearden (englanniksi)
Taipalus (täsmennyssivu)

Taipalus tarkoittaa muun muassa seuraavia:
Taipalus, saari Rymättylässä
Lauri Taipalus (s. 1988), jääkiekkopuolustaja
Veijo Taipalus (s. 1958), Maanpuolustuskorkeakoulun ent. rehtori, merivoimien komentaja 2016–2018
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Taipalus”, voi hakea sivunnimihaulla, laajalla sivunnimihaulla tai tekstihaulla.
Toksinen megakoolon

Toksinen megakoolon on synnynnäinen megakoolon, myenteerisen hermopunoksen gangliosolujen synnynnäisestä puuttumisesta aiheutuva laajentumaselvennä. Toksinen megakoolon on muihin suolistosairauksiin, kuten haavaiseen koliittiin tai Crohnin tautiin liittyvä mahdollinen, mutta harviainen ja hengenvaarallinen komplikaatio.
Koolonin toksinen laajentuma mm. vakean haavaisen paksusuolitulehduksen yhteydessä ensiintyvä jättikoolon, johon liittyy yleisoireita kuten kuumeilua.
Tokseus

Tokseus (m.kreik. Τοξεύς) oli kreikkalaisessa mytologiassa Thestioksen poika ja yksi Kalydonin metsästykseen osallistuneista Kreikan varhaisista sankareista. Hän ajautui riitaan sisarenpoikansa Meleagroksen kanssa sen jälkeen, kun tämä oli antanut karjun vuodan ja pään palkinnoksi sen kaatamisesta rakastamallaan naiselle, Atalantelle. Syntyneen kiistan lopuksi Meleagros surmasi sekä Tokseuksen että tämän veljen Pleksippoksen.
Toliaranaaloe

| Toliaranaaloe |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophyta
Luokka::  Yksisirkkaiset Liliopsida
Lahko::  Asparagales
Heimo::  Heinäpuukasvit Xanthorrhoeaceae
Alaheimo::  Asphodeloideae
Suku::  Aaloet Aloe
Laji::  bakeri
Kaksiosainen nimi
 Aloe bakeri  Scott-Elliot 
Katso myös
   Toliaranaaloe Wikispeciesissä   Toliaranaaloe Commonsissa 
Infobox OKNimi-testi OK: 
Toliaranaaloe (Aloe bakeri) on matalakasvuinen mehikasvi, joka saattaa muodostaa laajoja mattoja.
Se kasvaa maata myöten kiemurrellen. Lehdet ovat noin 12 cm pitkät, ja niissä voi joskus olla pilkkuja. Kukkavarsi kohoaa jopa 30 cm pitkäksi. Itse kukat ovat parisenttisiä ja väriltään oranssinpunaisia.
Toliaranaaloe on alkujaan kotoisin Madagaskarilta. Sitä kasvatetaan koristekasvina.
TT Quick

| TT Quick |
| --- | --- |

 Laulaja Mark Tornillo.
Tiedot
Tyylilaji:  heavy metal
Kotipaikka:  Yhdysvallat
Laulukieli:  Englanti
Jäsenet:  Mark Tornillo, laulu (1979-1988, 1989-1992, 2000, 2007, 2013-)    David DiPietro, kitara (1979-1988, 1989-1992, 2000, 2007, 2013-)    Walt Fortune, bassokitara (1979-1988, 1989-1992, 2000, 2007, 2013-)    Erik Ferro, rummut (1984-1988, 1989-1992, 2000, 2007, 2013-)  
Entiset jäsenet:   Chris Goger, rummut (1981-1983, 1987)    Glenn Evans, rummut (1983-1984)    A. J. Pero, rummut (1987-1988)  
Muut nimet:  T.T. QUICK
Levy-yhtiö:  Megaforce Records, Island Records, Halycon, Ocean  
Infobox OKNimi-testi OK: 
TT Quick on vuonna 1979 Osbornsvillessä perustettu yhdysvaltalainen heavy metal -yhtye, joka oli suosittu klubibändi 1980-luvulla New Yorkissa ja New Jerseyn alueella. Yhtye on tehnyt kolme studioalbumia ja yhden livealbumin. Yhtye ei ole levyttänyt vuoden 2000 jälkeen mutta se on soittanut 2000- ja 2010-luvuilla satunnaisesti livekonsertteja.
Historia > Yhtyeen alkuvuodet (1979–1983)

TT Quick sai alkunsa newyorkilaisesta coverbändistä Lazysta. Yhtye oli harkinnut nimenvaihdosta jo jonkin aikaa, ja sille tuli hyvä tilaisuus rumpalinvaihdoksen yhteydessä. Yhtyeellä oli vain vähän aikaa miettiä uutta nimeä ennen seuraavaa konserttia, jolloin yksi heistä ehdotti ”Let’s just  throw something together quick”. Tästä yhtye sai nimensä Thrown Together Quick eli lyhyesti TT Quick.
Yhtyeestä tuli suosittu klubibändi 1980-luvulla New Yorkissa ja New Jerseyn alueella. Se oli tunnettu etenkin Mark Tornillon voimakkaasta laulusta sekä kitarististaan David Dipietrosta.  Yhtyeen alkuvaiheissa se esitti tunnettuja kappaleita eri metalliyhtyeiltä mutta etenkin konsertit, missä se soitti kappaleita AC/DClta, tekivät sitä tunnetuksi.
Historia > Ensimmäiset levytykset (1984–1992)

Yhtye alkoi soittamaan omia kappaleita konserteissaan vuodesta 1982 alkaen. Pari vuotta myöhemmin se julkaisi Megaforce-levy-yhtiölle ensimmäisen, viisi kappaletta sisältävän EPn, TT Quick. Vuonna 1986 yhtye julkaisi ensimmäisen albuminsa, Metal of Honor. Levyn kappaleet olivat klassista heavy metallia aikana, jolloin Yhdysvaltojen länsirannikolta alkunsa saanut glam metal kukoisti.
Yhtyeelle oli varattu kiertue Euroopassa, kun Island Recordsin uusi johtaja päätti luopua heavy metal -yhtyeistä, ja lopetti yhtyeen sopimuksen. Samaan aikaan rumpali Erik Ferron isä sairastui vakavasti, ja hän päätti palata kotiinsa. Yhtye tuntui jäävän tyhjän päälle, ja se jäi tauolle.  Lyhyen tauon jälkeen yhtye palasi levyttämään toista albumiaan Sloppy Seconds, joka julkaistiin vuonna 1989. Parin vuoden kuluttua yhtye julkaisi livelevyn Thrown Together, jonka jälkeen se jäi jälleen tauolle.
Historia > Paluu (2000–)

Vuonna 2000 yhtye palasi studioon, ja levytti kolmannen levynsä, Ink. Seuraavana vuonna yhtye teki kiertueen mutta jäi sen jälkeen tauolle seitsemäksi vuodeksi kunnes palasi alkuperäisellä kokoonpanolla esiintymislavalle marraskuussa 2007. Vuonna 2008 yhtye esiintyi vain muutaman kerran ja jäi sen jälkeen jälleen pitkälle tauolle Mark Tornillon liityttyä Acceptiin. Yhtye on esiintynyt joitakin kertoja yhdessä vuoden 2013 jälkeen.
Diskografia > Studioalbumit

Metal of Honor (1986)
Sloppy Seconds (1989)
Ink (2000)
Diskografia > Livealbumit

Thrown Together (1992)
Diskografia > EP:t

TT Quick (1984)
Diskografia > Singlet

Glad all Over (1986)
Aiheesta muualla

Kuvia tai muita tiedostoja aiheesta TT Quick Wikimedia Commonsissa
Tahkolampi (Laukaa)

| Tahkolampi |
| --- | --- |
Valtiot:  Suomi
Maakunnat:  Keski-Suomi
Kunnat:  Laukaa
Koordinaatit:  62°20′21″N, 26°04′11″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Lievestuoreenjärven valuma-alue (14.39)
Laskuoja:  oja Vehkalampeen 
Järvinumero:  14.391.1.006
Mittaustietoja
Pinnankorkeus:  113,7 m  
Pituus:  500 m  
Leveys:  100 m  
Rantaviiva:  1,082 km  
Pinta-ala:  3,876 ha  
Tilavuus:  0.000037 km³ 
Keskisyvyys:  0,96 m  
Suurin syvyys:  1 m  
Saaria:  ei saaria 
 fiTahkolampi 
Tahkolampi  on Keski-Suomessa Laukaassa Kangaskylän lähellä sijaitseva lampi.
Maantietoa

Lammen pinta-ala on 3,9 hehtaaria, se on 500 metriä pitkä ja 100 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 37 100 kuutiometriä. Sen keskisyvyys on 1,0 metriä ja suurin syvyys on 1,0 metriä. Sen rantaviivan pituus on 1,1 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Lievestuoreenjärven valuma-alueella (14.39), jonka Lievestuoreenjärven lähialueeseen (14.391) se kuuluu. Lammen vedenpinnan korkeus on 113,7 metriä mpy.
Technique

| Technique New Order |
| --- | --- | --- |

Studioalbumin tiedot
 Äänitetty : 1988
 Julkaistu: 30. tammikuuta 1989
 Formaatti: LP
 Tuottaja(t): New Order
 Tyylilaji: Alternative dance, acid houce, dance-rock
 Kesto: 39.32
 Levy-yhtiö: Factory Records
New Orderin muut julkaisut
| Brotherhood 1986 | Technique 1989 | Republic 1993 |
Singlet albumilta Technique
 ”Fine Time” Julkaistu: 28. marraskuuta 1988  ”Round and Round” Julkaistu: 27. helmikuuta 1989  ”Run 2” Julkaistu: 28. elokuuta 1989
Technique on brittiläisen New Order -yhtyeen vuonna 1989 julkaistu viides albumi.
Kappaleet

A-puoli
Fine Time – 4.42
All the Way – 3.22
Love Less – 2.58
Round & Round – 4.29
Guilty Partner – 4.44
B-puoli
Run – 4.29
Mr. Disco – 4.20
Vanishing Point – 5.15
Dream Attack – 5.13
Kappaleet > 2008 Collector's Edition bonuslevy

Don't Do It – 4.34
Fine Line – 4.45
Round & Round" (12" Version) – 6.52
Best & Marsh – 4.32
Run 2 (extended version) – 5.26
MTO (Minus Mix) – 5.27
Fine Time (Silk Mix) – 6.19
Vanishing Point (Instrumental Making Out Mix) – 5.12
World in Motion (Carabinieri Mix) – 5.52
Job Dragtsma

| 0 | 1 | 2 |
| --- | --- | --- |

Henkilötiedot
Koko nimi: Jan Jochem Dragtsma
Syntymäaika: 23. lokakuuta 1955 (ikä 68)
Syntymäpaikka:  Alkmaar, Alankomaat
Seura
Seura:  AFC '34
Tehtävä: päävalmentaja
Valmennusura
1995–1996 1996–2001 2001–2004 2004–2005 2007–2016 2018–:  ZAP  AFC '34  AZ (apuv.)  Volendam  FC Inter  AFC '34
Jan Jochem ”Job” Dragtsma (s. 23. lokakuuta 1955) on alankomaalainen jalkapallovalmentaja ja entinen pelaaja. Heinäkuusta 2018 lähtien hän on toiminut AFC '34:n päävalmentajana.
Ura

Pelaajaurallaan Dragtsma pelasi muun muassa Ajaxissa vuosina 1971–1973. Hän pelasi myös maansa futsal-maajoukkueessa yli 50 maaottelua.
Dragtsma aloitti valmentajauransa vuonna 1986. Hän toimi kotimaassaan alasarjojen seurojen kuten Vitesse '22, Jong Holland,  ZAP (1995–1996), AFC '34 (1996–2001)  päävalmentajana ennen siirtymistään AZ Alkmaariin kakkosvalmentajaksi vuonna 2001. Siellä hän toimi Henk van Steen alaisuudessa ensimmäisen kauden ja seuraavat kaksi kautta Co Adriaansen alaisuudessa.
Kaudeksi 2004–2005 Dragtsma siirtyi jälleen päävalmentajan tehtäviin, kun hän vastaanotti toiseksi korkeimmalla sarjatasolla pelanneen FC Volendamin käskyttäjän tehtävän. Hän toimi tehtävässä vain yhden kauden Volendamin sijoituksen sarjassa ollessa viides. Seuraavaksi kaudeksi Dragtsma siirtyi Turkkiin Fenerbahcen valmentajakouluttajaksi. Syksyllä 2006 Dragtsma puolestaan toimi maineikkaan junioriseura Reiger Boysin teknisenä neuvonantajana.
Kaudeksi 2007 Dragtsma siirtyi Suomen Veikkausliigaan FC Interin päävalmentajaksi. Edellissyksynä seuraa oli valmentanut Dragtsman maanmies René van Eck, jolta Dragtsma sai tietoa seurasta ja suomalaisesta jalkapallosta.
Dragtsma johdatti Interin kaudella 2007 Liigacupin finaaliin, jossa FC Lahti oli parempi vasta rangaistuspotkukilpailun jälkeen. Veikkausliigassa seuran sijoitus oli lopulta 9:s. Dragtsma jatkoi tehtävässään myös kaudella 2008 ja johdatti kevään Liigacupissa turkulaiset jälleen finaaliin, tällä kertaa paikallisvastustaja TPS:ää vastaan. Loppuottelussa Dragtsma saalisti uransa ensimmäisen pokaalin, kun TPS kaatui Diego Corpachen maalilla 1–0. Veikkausliigassa pelit sujuivat huomattavasti edellisvuotta paremmin ja loppujen lopuksi FC Inter ja Dragtsma pääsivät juhlimaan Suomen mestaruutta.
Kausi 2009 sujui Interiltä kehnommin. Alkukauden vaisut otteet pudottivat Dragtsman suojatit mestaruuskamppailusta ja joukkue sijoittui lopulta viidenneksi. Kauden vanhetessa peliesitykset kuitenkin paranivat ja Inter raivasi tiensä Suomen cupin loppuotteluun, jossa se kaatoi Tampere Unitedin 2–1. Mestaruus oli Interin seurahistorian ensimmäinen Suomen cupissa.
Syyskuussa 2010 Dragtsma allekirjoitti kauteen 2016 ulottuvan jatkosopimuksen Interin kanssa. Mestaruuskauden jälkeen Dragtsma johdatti Interin kahdesti Veikkausliigassa hopealle sekä kahdesti Suomen cupin loppuotteluun. Cupin finaaleissa Inter kuitenkin taipui vuonna 2014 HJK:lle ja vuonna 2015 IFK Mariehamnille. Dragtsma erosi tehtävistään 26. toukokuuta 2016 joukkueen huonon alkukauden vuoksi.
Heinäkuussa 2018 Dragtsma palasi valmentamaan kotimaahansa AFC '34:n joukkuetta. Joulukuussa 2021 hän teki joukkueen kanssa kauteen 2022/23 ulottuvan jatkosopimuksen.
Meriitit valmentajana

Veikkausliigan mestaruus: 2008
Hopeaa: 2011, 2012
Suomen cup: 2009
Hopeaa: 2014, 2015
Suomen liigacup: 2008
Hopeaa: 2007
Techniques d’Avant Garde

|  TAG |
| --- | --- |
Valmistajat:  McLaren
Saavutukset Formula 1:n MM-sarjassa
Ensimmäinen kilpailu:  Hollannin GP 1983
Kilpailuja:  68
Valmistajien maailmanmestaruuksia:  2 (1984, 1985)
Kuljettajien maailmanmestaruuksia:  3 (1984, 1985, 1986)
Voittoja:  25
Paalupaikkoja:  7
Nopeimpia kierroksia:  18
MM-pisteitä:  405,5
Viimeinen kilpailu:  Australian GP 1987
Techniques d’Avant Garde eli TAG on yksityinen luxemburgilaissyntyinen yhtiö. TAG:n omistavat Mansour Ojjeh ja Akram Ojjeh, jotka ovat varakkaita Saudi-Arabiassa syntyneitä liikemiehiä. TAG perustettiin vuonna 1975.
TAG sponsoroi Williams-tallia 1980-luvun alkupuoliskolla ja valmisti moottoreita McLaren-tallille 1980-puolivälin tienoilla. Suhde McLarenin kanssa jatkuu nykyäänkin, sillä Mansour Ojjeh omistaa McLaren-yhtymästä 15 %.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Runko | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1983 | McLaren | MP4/1E | TTE PO1 1.5 V6t | M |  | BRA | USW | FRA | SMR | MON | BEL | USE | CAN | GBR | GER | AUT | NED | ITA | EUR | RSA |  | 0 | NC |
| 1983 | McLaren | MP4/1E | TTE PO1 1.5 V6t | M |  Niki Lauda |  |  |  |  |  |  |  |  |  |  |  | Kesk. | Kesk. | Kesk. | 11† |  | 0 | NC |
| 1983 | McLaren | MP4/1E | TTE PO1 1.5 V6t | M |  John Watson |  |  |  |  |  |  |  |  |  |  |  |  | Kesk. | Kesk. | DSQ |  | 0 | NC |
| 1984 | McLaren | MP4/2 | TTE PO1 1.5 V6t | M |  | BRA | RSA | BEL | SMR | FRA | MON | CAN | USE | USA | GBR | GER | AUT | NED | ITA | EUR | POR | 143,5 | 1. |
| 1984 | McLaren | MP4/2 | TTE PO1 1.5 V6t | M |  Niki Lauda | Kesk. | 1 | Kesk. | Kesk. | 1 | Kesk. | 2 | Kesk. | Kesk. | 1 | 2 | 1 | 2 | 1 | 4 | 2 | 143,5 | 1. |
| 1984 | McLaren | MP4/2 | TTE PO1 1.5 V6t | M |  Alain Prost | 1 | 2 | Kesk. | 1 | 7 | 1 | 3 | 4 | Kesk. | Kesk. | 1 | Kesk. | 1 | Kesk. | 1 | 1 | 143,5 | 1. |
| 1985 | McLaren | MP4/2B | TTE PO1 1.5 V6t | G |  | BRA | POR | SMR | MON | CAN | USA | FRA | GBR | GER | AUT | NED | ITA | BEL | EUR | RSA | AUS | 90 | 1. |
| 1985 | McLaren | MP4/2B | TTE PO1 1.5 V6t | G |  Niki Lauda | Kesk. | Kesk. | 4 | Kesk. | Kesk. | Kesk. | Kesk. | Kesk. | 5 | Kesk. | 1 | Kesk. | DNS |  | Kesk. | Kesk. | 90 | 1. |
| 1985 | McLaren | MP4/2B | TTE PO1 1.5 V6t | G |  John Watson |  |  |  |  |  |  |  |  |  |  |  |  |  | 7 |  |  | 90 | 1. |
| 1985 | McLaren | MP4/2B | TTE PO1 1.5 V6t | G |  Alain Prost | 1 | Kesk. | DSQ | 1 | 3 | Kesk. | 3 | 1 | 2 | 1 | 2 | 1 | 3 | 4 | 3 | Kesk. | 90 | 1. |
| 1986 | McLaren | MP4/2C | TTE PO1 1.5 V6t | G |  | BRA | ESP | SMR | MON | BEL | CAN | USA | FRA | GBR | GER | HUN | AUT | ITA | POR | MEX | AUS | 96 | 2. |
| 1986 | McLaren | MP4/2C | TTE PO1 1.5 V6t | G |  Alain Prost | Kesk. | 3 | 1 | 1 | 6 | 2 | 3 | 2 | 3 | 6† | Kesk. | 1 | DSQ | 2 | 2 | 1 | 96 | 2. |
| 1986 | McLaren | MP4/2C | TTE PO1 1.5 V6t | G |  Keke Rosberg | Kesk. | 4 | 5† | 2 | Kesk. | 4 | Kesk. | 4 | Kesk. | 5† | Kesk. | 9† | 4 | Kesk. | Kesk. | Kesk. | 96 | 2. |
| 1987 | McLaren | MP4/3 | TTE PO1 1.5 V6t | G |  | BRA | SMR | BEL | MON | USA | FRA | GBR | GER | HUN | AUT | ITA | POR | ESP | MEX | JPN | AUS | 76 | 2. |
| 1987 | McLaren | MP4/3 | TTE PO1 1.5 V6t | G |  Alain Prost | 1 | Kesk. | 1 | 9† | 3 | 3 | Kesk. | 7† | 3 | 6 | 15 | 1 | 2 | Kesk. | 7 | Kesk. | 76 | 2. |
| 1987 | McLaren | MP4/3 | TTE PO1 1.5 V6t | G |  Stefan Johansson | 3 | 4 | 2 | Kesk. | 7 | 8 | Kesk. | 2 | Kesk. | 7 | 6 | 5 | 3 | Kesk. | 3 | Kesk. | 76 | 2. |
Tiskari

| Tiskari |
| --- | --- |
Valtiot:  Suomi 
Paikkakunta:  Naantali
Koordinaatit:  60°23′17″N, 21°51′43″E
Järvinumero:  95.110.1.015
Mittaustietoja
Pinnankorkeus:  8,2 m 
Rantaviiva:  0,83 km  
Pinta-ala:  4,65 ha  
Suurin syvyys:  1 m 
 fiTiskari 
Tiskari on Naantalissa, entisen Rymättylän kunnan alueella, Otavan saarella sijaitseva pieni 4,7 hehtaarin kokoinen järvi. Järvi on noin metrin syvyinen ja sen rannat ovat soistuneet. Järveä ympäröivä alue on metsäistä ja kallioista, mutta sen etelä- ja länsipuolella työntyy muutama peltokaistale rannan tuntumaan. Lähin tie ja rakennus sijaitsevat noin 150 metriä koilliseen järven rannasta. Tiskari laskee vetensä ojaa pitkin sen koillispuolella muutaman sadan metrin päässä sijaitsevaan 13,2 hehtaarin Kuralanjärveen. Kuralanjärvestä vesi laskee Riiastenjärven kautta mereen. Lounais-Suomen ympäristökeskuksen ruovikkokartoituksessa Tiskarin lounaisrannalle on merkitty pieni alue ruovikkoa.
Kulttuuriympäristö

Tiskarin ja Kuralanjärven välisen alueen läheisyydessä Prustivuorella, noin 150 metrin päässä Tiskarista, sijaitsee pronssikaudelle ajoitettu kiviröykkiö, jonka laajuus on 8,5×7,8 metriä.
Pääasiassa 1700-luvun lopulta ja 1800-luvun alusta peräisin olevien isojakokarttojen pohjalta tehdyssä maisemahistoriakartassa Tiskarin rannat olivat pääasiassa niittyjä. Tiskarin ja Kuralanjärven välissä sijaitseva Peräniityn kiinteistö, joka on myös Tiskaria lähinna oleva rakennus, on seudullisesti rakennushistoriallisesti, historiallisesti ja ympäristöllisesti arvokas kiinteistö. Sen torppa on perustettu vuonna 1886 ja päärakennus on 1800-luvun lopulta.
| Vedenlaatutiedot> Päivämäärä | Vedenlaatutiedot> Kokonaisfosfori | Vedenlaatutiedot> Liukoinen happi | Vedenlaatutiedot> Näytteenottosyvyys | Vedenlaatutiedot>  |
| --- | --- | --- | --- | --- |
| 05.02.1997 | 110,0 µg/l | 10,0 mg/l | 0,3 m |  |
| 16.09.1997 | 46,0 µg/l | 8,1 mg/l | 0,3 m |  |